सगरमाथा करातेमा देउराली डोजो च्याम्पियन
नेपालको देउराली डोजो आठौं सगरमाथा अन्तर्राष्ट्रिय कराते प्रतियोगितामा टिम च्याम्पियन बनेको छ । त्रिपुरेश्वरस्थित राखेप कभर्डहलमा भएको प्रतियोगितामा देउरालीले ५ स्वर्ण, २ रजत र १ कांस्य जित्यो ।
काठमाडौँ — नेपालको देउराली डोजो आठौं सगरमाथा अन्तर्राष्ट्रिय कराते प्रतियोगितामा टिम च्याम्पियन बनेको छ । त्रिपुरेश्वरस्थित राखेप कभर्डहलमा भएको प्रतियोगितामा देउरालीले ५ स्वर्ण, २ रजत र १ कांस्य जित्यो ।नेपाल सितोरियो कराते संघ, शाखा डोजो नक्सालद्वारा आयोजित प्रतियोगितामा २ स्वर्ण जितेको भुटान दोस्रो भयो । १ स्वर्ण, ६ रजत र ४ कांस्यसहित भारतको टिम एमपीले तेस्रो स्थानमा रह्यो । पुरुषमा नेपालका सुशान्त हुमागाईं र महिलामा भारतकी सोनम बिकी उत्कृष्ट खेलाडी घोषित भए । सुदूरपश्चिम प्रदेश अनुशासित टिम र मार्चपासमा रूपन्देही चुनिए ।उमा कुङफु खेलाडी सम्मानितनेपाल उमा कुङफु संघले उमा (वर्ल्ड युनिफाइड मार्सल आर्ट्स) युरोपियन च्याम्पियनसिपका पदक विजेता खेलाडीलाई आइतबार सम्मान गरेको छ । इंग्ल्यान्डमा मे १५ तारिखमा भएको प्रतियोगितामा दुई खेलाडीले प्रतिस्पर्धा गरेका थिए । उनीहरूले ३ स्वर्ण पदक जितेका थिए । सञ्जयराज पुटुवारले छान छ्वान र वेप्पनमा गरी दोहोरो स्वर्ण जितेका थिए । भूपेन्द्र गुरुङले चाइनिज फर्मस्को छान छ्वानमा स्वर्ण जितेका थिए । प्रतियोगितामा जजको भूमिका निर्वाह गरेका संघका अध्यक्ष रहेका अन्तर्राष्ट्रिय निर्णायक सिद्धार्थ लामा पनि सम्मानित भए । स्थानीय निर्वाचनबाट तार्केश्वर नगरपालिकाका मेयरमा निर्वाचित काठमाडौं जिल्ला उमा कुङफु संघका अध्यक्ष कृष्णहरि महर्जनलाई पनि सम्मान गरिएको थियो ।